സര്പ്പാട്ട പരമ്ബര എംജിആറിനെ മോശമായി ചിത്രീകരിച്ചെന്ന് ആരോപണം സംവിധായകന് പാ രഞ്ജിത്തിന് എഐഡിഎംകെ നോട്ടീസ് അയച്ചു ചെന്നൈ : ആര്യ നായകനായ സര്പ്പാട്ട പരമ്ബര എന്ന സിനിമയില് എംജിആറിനെ മോശമായി ചിത്രീകരിച്ചെന്ന ആരോപണവുമായി എഐഡിഎംകെ. സംവിധായകന് പാ രഞ്ജിത്തിന് പാര്ട്ടി നോട്ടീസ് അയച്ചു. സിനിമ രാഷ്ട്രീയ ലക്ഷ്യത്തോടെയാണെന്നും, ഡിഎംകെയുടെ പ്രചാരണ സിനിമയാണെന്നും മുന് മന്ത്രിയും മുതിര്ന്ന എഐഡിഎംകെ നേതാവുമായ ഡി. ജയകുമാര് ആരോപിച്ചു. സിനിമയിലെ വിവാദ ഭാഗങ്ങള് നീക്കണമെന്നാവിശ്യപെട്ട് നിര്മ്മാതാവിനും സിനിമ റിലീസ് ചെയ്ത ഓടിടി പ്ലാറ്റ്ഫോമായ ആമസോണ് പ്രൈമിനും പാര്ട്ടി നോട്ടീസ് അയച്ചിട്ടുണ്ട്. ജൂലൈ 22 റിലീസ് ചെയ്ത സിനിമയുടെ പശ്ചാത്തലം എഴുപതുകളിലെ മദ്രാസ് ആണ്. സര്പ്പാട്ട പരമ്ബരയെന്നും ഇടിയപ്പ പരമ്ബരയെന്നും പേരുള്ള രണ്ട് ബോക്സിങ്ങ് ടീമുകള് തമ്മിലുള്ള മത്സരമാണ് സിനിമയുടെ പ്രമേയം. അടിയന്തരാവസ്ഥക്കാലവും അന്നത്തെ രാഷ്ട്രീയ സാഹചര്യങ്ങളും സിനിമയില് ചിത്രീകരിക്കുന്നുണ്ട്. എന്നാല് അന്ന് നടന്ന ഗുസ്തി മത്സരവും രാഷ്ട്രീയവും തമ്മില് ബന്ധമില്ലാത്തതാണെന്ന് ജയകുമാര് പറഞ്ഞു. ഡിഎംകെ ആണ് ഗുസ്തിയെ പ്രോത്സാഹിപ്പിച്ചതെന്ന രീതിയിലാണ് സിനിമ പറയുന്നത്. എംജിആറിന് ഗുസ്തിയുമായി ബന്ധമില്ലെന്ന രീതിയില് ചിത്രീകരിക്കുന്നത് ശരിയല്ല. തമിഴ് നാട്ടില് മദ്യ നിരോധനം വരെ കൊണ്ടുവന്ന അദ്ദേഹത്തിനെ മോശക്കാരനാക്കി ഡിഎംകെയെ ഉയര്ത്തി കാണിക്കുകയാണ് സിനിമ ചെയ്തിരിക്കുന്നതെന്നും അദ്ദേഹം ആരോപിച്ചു.